
Parlamentul  României

Camera  Deputaţilor
Comisia pentru Sănătate şi Familie
                Nr. 28/428 /31 August  2006

BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul asupra propunerii legislative pentru modificarea şi completarea Legii spitalelor nr.270/2003 ( Plx 390/2006), respinsă Senat în şedinţa din 19 aprilie 2006 şi  trimisă comisiei  spre examinare,  în fond,  în procedură obişnuită, cu adresa nr.Plx  390  din 25 aprilie 2006, Camera Deputaţilor fiind  Cameră decizională.


La întocmirea raportului, comisia a avut în vedere avizul Comisiei pentru muncă şi protecţie socială nr.27/326/31 mai 2006, avizul Comisiei pentru buget, finanţe , bănci nr.314/8.06.2006, avizul Comisiei juridice, de disciplină şi imunităţi nr.Plx 390/14.06.2006, avizul Consiliului Legislativ nr.1273/20.09.2005, precum şi punctul de vedere al Guvernului nr.241/20.01.2006 .

În raport de obiectul şi conţinutul său, propunerea legislativă face parte din categoria legilor ordinare, în conformitate cu prevederile articolului 73 din Constituţia României, republicată.

PREŞEDINTE,

DEP.ACAD.PROF.DR.MIRCEA IFRIM

Parlamentul  României

Camera  Deputaţilor
Comisia pentru Sănătate şi Familie
                    Nr. 28/428 /31 August  2006 

R A P O R T

asupra propunerii legislative de modificarea şi completarea 
Legii spitalelor nr.270/2003 ( Plx 390/2006)
1. Cu adresa nr.Plx  390  din 25 aprilie 2006, Comisia pentru sănătate şi familie a fost sesizată cu dezbaterea , în procedură obişnuită, a propunerii legislative pentru modificarea şi completarea Legii spitalelor ( Plx 390/2006), respinsă de Senat în şedinţa din 19 aprilie 2006,  Camera Deputaţilor fiind Cameră decizională.
La întocmirea raportului, comisia a avut în vedere avizul Comisiei pentru muncă şi protecţie socială nr.27/326/31 mai 2006, avizul Comisiei pentru buget, finanţe , bănci nr.314/8.06.2006, avizul Comisiei juridice, de disciplină şi imunităţi nr.Plx 390/14.06.2006, avizul Consiliului Legislativ nr.1273/20.09.2005, precum şi punctul de vedere al Guvernului nr.241/20.01.2006 .
Propunerea legislativă are ca obiect de reglementare introducerea unor măsuri de eficentizare a managementului spitalelor, prin introducerea unor noi structuri organizatorice şi realizarea a unui echilibru între resurse şi nevoile de sănătate ale populaţiei .

Comisia propune Plenului Camerei Deputaţilor spre dezbatere şi respingere propunerea legislativă, care face obiectul raportului.
2. Propunerea legislativă  face parte din categoria legilor ordinare , potrivit prevederilor articolului 73 din Constituţia României, republicată.

3. La lucrările comisiei din ziua de 31.08.2006 au fost prezenţi 17 deputaţi, neînregistrându-se absenţe.
Raportul comisiei a fost adoptat în unanimitate.
5. Propunerea legislativă, potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterilor, Comisia pentru sănătate şi familie propune Plenului  Camerei Deputaţilor respingerea  propunerii legislative pentru modificarea şi completarea Legii spitalelor nr.270/2003 ( Plx 390/2006), întrucât prevederile acesteia au rămas fără obiect ca urmare a intrării în vigoare a Legii nr.95/2006 privind reforma în domeniul sănătăţii – Titlul VII „Spitalele”.
PREŞEDINTE,

DEP.ACAD.PROF.DR.MIRCEA IFRIM

